Nordjyllands Beredskab fik klokken 18:51 en melding om, at der stod røg og flammer ud af et kolonihavehus i haveforeningen Feddet. - Vi er fremme og har påbegyndt slukning, lyder det fra Nordjyllands Beredskab på Twitter. Haveforeningen Feddet ligger lige uden for Løkken og består af 21 kolonihavehuse, som ligger relativt tæt. Der er ingen melding om, at personer skulle være fanget i ilden. Nordjyllands Beredskab havde lidt over klokken 19 ikke flere detaljer om branden, men TV2 Nord følger udviklingen. Opdateres...
Her til aften er der udbrudt brand i et kolonihavehus ved Løkken.